चुनाव में बहुत से ऐसे प्रत्याशी दावेदारी कर रहे हैं जिन्हें खुद छात्र भी नहीं पहचानते हैं. कई बार तो अनुमान से प्रत्याशी का पता लगाना पड़ रहा है, जैसे समर्थकों के झुंड में सफेद कपड़ों वाला ही छात्रनेता होगा. हॉस्टलर्स ने बताया कि समर्थन मांगने आ रहे छात्रनेताओं में ऐसे चेहरे भी हैं जिन्हें इससे पहले कभी नहीं देखा था. जब से छात्रसंघ चुनावों की घोषणा हुई है ऐसे लोगों की संख्या बढ़ती जा रही है. चुनाव के दौरान दिखने वाले इन नेताओं को मौसमी नेता का नाम दे रहे हैं.